নাতানজ ইউরেনিয়াম সমৃদ্ধকরণ কেন্দ্র

নাতানজ ইউরেনিয়াম সমৃদ্ধকরণ কেন্দ্র (ফার্সি: تأسیسات هسته‌ای نطنز ), আনুষ্ঠানিকভাবে শহীদ আহমদী রোশন পারমাণবিক স্থাপনা ( ফার্সি: تأسیسات هسته‌ای شهید احمدی روشن), হল ইরানের পারমাণবিক স্থাপনাগুলির মধ্যে একটি যা ইউরেনিয়াম সমৃদ্ধকরণের জন্য নাতাঞ্জের কাছে নির্মিত হয়েছিল। এই কেন্দ্রটি ইরানের পারমাণবিক কর্মসূচির অংশ, অর্থনৈতিক নিষেধাজ্ঞার কারণে যার আনুমানিক ব্যয় ২-৩ ট্রিলিয়ন মার্কিন ডলার। এই কেন্দ্রের ভূগর্ভস্থ সমৃদ্ধকরণ কেন্দ্রটি প্রায় ৭.৬ মিটার (২৫ ফুট) পুরুত্বের একটি কংক্রিটের ঢাল দ্বারা সুরক্ষিত। ইরানি কর্তৃপক্ষের মতে নিরাপত্তা এবং "সম্ভাব্য বিমান আক্রমণ" থেকে নিরাপদ থাকার জন্য এই কেন্দ্রের গ্যাস সেন্ট্রিফিউজগুলি ভূপৃষ্ঠ থেকে ৪০–৫০ মিটার (১৩০–১৬০ ফুট) গভীরে নির্মিত হয়েছিল। এই পারমাণবিক কেন্দ্রের অস্তিত্ব প্রথম ২০০২ সালে ইরানের পিপলস মুজাহিদিন অর্গানাইজেশন কর্তৃক উন্মোচিত হয়। ২০২৫ সালের জুন মাসে ইরান-ইসরায়েল যুদ্ধের সময় ইসরায়েলি বিমান বাহিনী দ্বারা এই স্থাপনাটিতে ব্যাপক বোমাবর্ষণ করা হয়। আন্তর্জাতিক পরমাণু শক্তি সংস্থার প্রধান রাফায়েল গ্রোসির মতে হামলার সময় উপরের স্থল স্থাপনাটি আংশিকভাবে ধ্বংস হয়ে গেছে বলে জানা গেছে। ২০২৫ সালের ২২ জুন মার্কিন সামরিক বাহিনী দ্বারা এই স্থাপনাটিতে বোমাবর্ষণ করা হয়। নামকরণ ২০১২ সালের ফেব্রুয়ারিতে ইরানের তৎকালীন রাষ্ট্রপতি মাহমুদ আহমাদিনেজাদের উপস্থিতিতে ইরানের ৫টি পারমাণবিক কেন্দ্র এবং বিভাগের নাম পাঁচজন নিহত ব্যক্তির নামে পরিবর্তন করা হয়। ২০১২ সালের ১১ জানুয়ারি নিহত মোস্তফা আহমাদি রোশনের স্মরণে নাতানজ পারমাণবিক কেন্দ্রের নাম পরিবর্তন করে "শহীদ আহমাদি রোশন পারমাণবিক স্থাপনা" রাখা হয়। এর আগে এই পারমাণবিক স্থাপনার নাম ছিল নিকটবর্তী শহর নাতাঞ্জের মতোই। এটি এখনও আন্তর্জাতিকভাবে "নাতাঞ্জ পারমাণবিক স্থাপনা" নামে পরিচিত। সমৃদ্ধকরণ কেন্দ্র জ্বালানি সমৃদ্ধকরণ কেন্দ্রটি (FEP) ১০০,০০০ বর্গমিটার এলাকা জুড়ে বিস্তৃত যা ৮ মিটার ভূগর্ভস্থ এবং ২.৫ মিটার পুরু একটি কংক্রিট প্রাচীর দ্বারা সুরক্ষিত যা নিজেই আরেকটি কংক্রিট প্রাচীর দ্বারা সুরক্ষিত। ২০০৪ সালে ছাদটি শক্তিশালী কংক্রিট দিয়ে শক্ত করা হয়েছিল এবং ২২ মিটার মাটি দিয়ে ঢেকে দেওয়া হয়েছিল। কমপ্লেক্সটি মাটির প্রায় তিন তলা নীচে অবস্থিত বলে বর্ণনা করা হয়েছে এবং তিনটি ভূগর্ভস্থ ভবন নিয়ে গঠিত। যার মধ্যে দুটি ৫০,০০০ সেন্ট্রিফিউজ রাখার জন্য নির্মিত হয়েছিল। যার মধ্যে প্রায় ১৪,০০০টি ইনস্টল করা হয়েছে এবং প্রায় ১১,০০০টি চালু আছে এবং গ্যাস সেন্ট্রিফিউজ সমাবেশের জন্য ব্যবহৃত ২৫,০০০ বর্গমিটারের দুটি হলসহ মাটির উপরে ছয়টি ভবন রয়েছে। এছাড়াও এখানে বেশ কয়েকটি প্রশাসনিক ভবন রয়েছে। ইতিহাস আরও দেখুন বুশেহর পারমাণবিক বিদ্যুৎ কেন্দ্র দারখোভিন পারমাণবিক বিদ্যুৎ কেন্দ্র ফোর্দো ইউরেনিয়াম সমৃদ্ধকরণ কেন্দ্র ইসফাহান পারমাণবিক প্রযুক্তি/গবেষণা কেন্দ্র আইআর-৪০ ইরানের বিদ্যুৎ কেন্দ্রের তালিকা ইরানের পারমাণবিক কর্মসূচি ইরানের সর্বোচ্চ পারমাণবিক কমিটি তথ্যসূত্র বহিঃসংযোগ নাতানজ সমৃদ্ধকরণ কমপ্লেক্স ইরানের একটি পারমাণবিক স্থাপনা মাটির নিচে এত গভীর যে মার্কিন বিমান হামলা সম্ভবত সেখানে পৌঁছাতে পারেনি। ইরানের নাতানজ টানেল কমপ্লেক্স: প্রত্যাশার চেয়েও গভীর, বৃহত্তর